**Προεδρικές εκλογές** διεξήχθησαν στην Αυστρία στις 24 Απριλίου 2016, με τον δεύτερο γύρο να διεξάγεται στις 22 Μαΐου 2016. Το αποτέλεσμα του δεύτερου γύρου ακυρώθηκε από το Συνταγματικό Δικαστήριο έπειτα από την προσφυγή του ακροδεξιού Κόμματος της Ελευθερίας.

Τελικά ο δεύτερος γύρος διεξήχθη ξανά στις 4 Δεκεμβρίου και κερδήθηκε από τον Αλεξάντερ φαν ντερ Μπέλεν, με ποσοστό 53,8% των ψήφων και με συμμετοχή 74,2%. Ο ακροδεξιός Νόρμπερτ Χόφερ παραδέχθηκε την ήττα του. Η ορκωμοσία του νέου προέδρου ορίστηκε για τις 26 Ιανουαρίου 2017.

Εκλογικό σύστημα
----------------

Ο Πρόεδρος της Αυστρίας εκλέγεται απευθείας από το λαό με καθολική ψηφοφορία κάθε 6 χρόνια(προσπάθεια της Αυστριακής κυβέρνησης το 2001 να αλλάξει τον τρόπο εκλογής του προέδρου από άμεση λαϊκή ψήφο σε έμμεση εκλογή μέσω του κοινοβουλίου κηρύχθηκε αντισυνταγματική και αντιδημοκρατική από το Ανώτατο Δικαστήριο της χώρας και ακυρώθηκε). Οι εκλογές διενεργούνται σε δύο γύρους. Σε περίπτωση που ένας υποψήφιος δεν συμπληρώνει περισσότερο από το 50% των ψήφων στον πρώτο γύρο, τότε διεξάγεται δεύτερος γύρος ανάμεσα στους δύο πρώτους σε ψήφους του πρώτου γύρου. Ο Πρόεδρος διορίζει τον Καγκελάριο και κατ' επέκταση τους ομοσπονδιακούς υπουργούς, τα μέλη του Ανωτάτου Δικαστηρίου, τους αξιωματικούς του στρατού και τους σημαντικούς γραφειοκράτες. Στην πράξη ωστόσο, ο ρόλος του είναι διακοσμητικός.

Αποτελέσματα και ακύρωση
------------------------

Ο απερχόμενος πρόεδρος Χάιντς Φίσερ βάσει του συντάγματος δεν μπορούσε να διεκδικήσει και τρίτη θητεία. Στον πρώτο γύρο των εκλογών, ο υποψήφιος του Κόμματος Ελευθερίας της Αυστρίας συγκέντρωσε τις περισσότερες ψήφους και δεύτερος ήταν ο Αλεξάντερ φαν ντερ Μπέλεν, από τους Πράσινους της Αυστρίας, κατερχόμενος ως ανεξάρτητος. Ο δεύτερος γύρος ανάμεσα στους δύο (Χόφερ και φαν ντερ Μπέλεν) διεξήχθη τον Μάιο. Ήταν η πρώτη φορά από τον Δεύτερο Παγκόσμιο Πόλεμο που ένας υποψήφιος δεν υποστηρίχτηκε είτε από το Λαϊκό Κόμμα ή από το Σοσιαλδημοκρατικό Κόμμα. Στον τελικό γύρο ο φαν ντερ Μπέλεν επικράτησε του Χόφερ στις 23 Μαΐου 2016, έπειτα από την καταμέτρηση και των επιστολικών ψηφοδελτίων.
Την 1η Ιουλίου τα αποτελέσματα του δεύτερου γύρου της ψηφοφορίας ακυρώθηκαν έπειτα από την πρόωρη καταμέτρηση των επιστολικών ψήφων (γύρω στις 700.000), με αποτέλεσμα να ανακοινωθεί τελικά ότι ο υποψήφιος των Πρασίνων επικράτησε με οριακή διαφορά 30.863 ψήφων. Εκτός από την πρόωρη καταμέτρηση των επιστολικών ψήφων, το Κόμμα της Ελευθερίας κατήγγειλε στην προσφυγή του προς το Συνταγματικό Δικαστήριο ότι απουσίαζαν αρκετά μέλη από τις εφορευτικές επιτροπές και ότι η καταμέτρηση έγινε σε πολλές περιπτώσεις από μη εξουσιοδοτημένα μέλη. Ο επαναληπτικός δεύτερος γύρος ορίστηκε να διεξαχθεί στις 2 Οκτωβρίου 2016.

Στις 4 Δεκεμβρίου 2016 διεξήχθη ο επαναληπτικός δεύτερος γύρος, στον οποίο επικράτησε ο φαν ντερ Μπέλεν.

ε • σ | Υποψήφιος (κόμμα στο οποίο πρόσκειται) | 1ος γύρος (επίσημα αποτελέσματα) | 2ος γύρος (ακυρώθηκε) | 2ος γύρος (επαναληπτική ψηφοφορία) |
| --- | --- | --- | --- |
| Ψήφοι | % | Ψήφοι | % | Ψήφοι | % |
|  | Νόρμπερτ Χόφερ (Κόμμα Ελευθερίας της Αυστρίας) | **1.499.971** | **35,1** | ~~2.220.654~~ | ~~49,7~~ | 2.124.661 | 46,2 |
|  | Αλεξάντερ Φαν ντερ Μπέλεν (Οι Πράσινοι) | **913.218** | **21,3** | ~~**2.251.517**~~ | ~~**50,3**~~ | **2.472.892** | **53,8** |
|  | Ίρμγκαρτ Γκρις (ανεξάρτητη) | 810.641 | 18,9 |  |  |
|  | Ρούντολφ Χουντστόρφερ (Σοσιαλδημοκρατικό Κόμμα της Αυστρίας) | 482.790 | 11,3 |
|  | Άντρεας Κολ (Αυστριακό Λαϊκό Κόμμα) | 475.767 | 11,1 |
|  | Ρίχαρντ Λούγκνερ (ανεξάρτητος) | 96.783 | 2,3 |
|  | Έγκυρα ψηφοδέλτια | **4.279.170** | **97,9** | ~~**4.472.171**~~ | ~~**96,4**~~ | **4.597.553** | **96,8** |
|  | Άκυρα ψηφοδέλτια | 92.655 | 2,1 | ~~164.875~~ | ~~3,6~~ | 151.851 | 4.749.404 |
|  | Σύνολο ψήφων | 4.371.825 | 68,5 | ~~4.637.046~~ | ~~72,7~~ | 4.749.404 | 74,2 |
|  | Εγγεγραμμένοι ψηφοφόροι | 6.382.507 |  | 6.382.507 |  | 6.399.572 |  |
| Πηγή: Bundesministerium für Inneres Αρχειοθετήθηκε 2016-05-23 στο Wayback Machine. |

Επακόλουθα
----------

Από τις 8 Ιουλίου 2016, οπότε έληξε και η 2η θητεία του προέδρου Χάιντς Φίσερ, την προεδρία ασκεί εκλογικό κολέγιο, συναποτελούμενο από τους Ντόρις Μπούρες, Καρλχάιντς Κοπφ και Νόρμπερτ Χόφερ.

Παραπομπές
----------

1. ↑  «Wahltermin wird nächste Woche fixiert - Bundespräsident - derStandard.at › Inland». *Derstandard.at*. Ανακτήθηκε στις 5 Απριλίου 2016.
2. 1 2  «Άκυρες οι εκλογές στην Αυστρία». kathimerini.gr. 2 Ιουλίου 2016.
3. ↑  «Österreich, vorläufiges Endergebnis inklusive Briefwahlstimmen» (στα Γερμανικά). Bundesministerium für Inneres. Αρχειοθετήθηκε από το πρωτότυπο στις 23 Μαΐου 2016. Ανακτήθηκε στις 10 Δεκεμβρίου 2016.
4. ↑  Oltermann, Philip (2016-12-04). «Far-right candidate concedes defeat in Austrian election» (στα αγγλικά). *The Guardian*. ISSN 0261-3077.. Ανακτήθηκε στις 2016-12-04.
5. ↑  «Walzertanzen mit Van der Bellen». *DiePresse.com*.. Ανακτήθηκε στις 2016-12-10.
6. ↑  «Austrian far-right party wins first round of presidential election». *The Guardian*. 2016-04-25.. Ανακτήθηκε στις 2016-04-25.
7. ↑  «Austria far-right 'narrowly loses poll, electing Van der Bellen president'». *BBC*. Ανακτήθηκε στις 23 Μαΐου 2016.
8. ↑  Oltermann, Philip (2016-07-01). «Austrian presidential election result overturned and must be held again». *The Guardian*.. Ανακτήθηκε στις 2016-07-01.
9. ↑  «Austria to re-run overturned presidential poll in October - BBC News» (στα Αγγλικά). Ανακτήθηκε στις 5 Ιουλίου 2016.
10. ↑  Klatzer, Jürgen· Wahl, Daniela· Temel, Peter (12 Σεπτεμβρίου 2016). «Hofburg-Wahl: Stichwahl auf 4.12. verschoben, Jungwähler kommen in Wählerregister» (στα Γερμανικά). kurier.at.